Νομοθετικό Σώμα του Μίσιγκαν

Το Νομοθετικό Σώμα του Μίσιγκαν (αγγλ. Michigan State Legislature), είναι το Πολιτειακό νομοθετικό σώμα της αμερικανικής πολιτείας του Μίσιγκαν. Το Νομοθετικό Σώμα, είναι διθάλαμο σώμα, που αποτελείται από την Γερουσία του Μίσιγκαν (άνω βουλή) και την Βουλή των Αντιπροσώπων του Μίσιγκαν (κάτω βουλή). Το 4o (IV) άρθρο του Συντάγματος του Μίσιγκαν, που εγκρίθηκε το 1963, ορίζει τον ρόλο του νομοθετικού σώματος, καθώς και τον τρόπο με τον οποίο πρέπει να συγκροτηθεί.

Οι κύριοι σκοποί του Νομοθετικού Σώματος του Μίσιγκαν, είναι η θέσπιση και παρασκευή νέων νόμων, η τροποποιήση ή η κατάργηση των παρόντων νόμων, καθώς και ο καθορισμός και η ψήφιση του ετήσιου προϋπολογισμού του Μίσιγκαν.

Το Νομοθετικό Σώμα του Μίσιγκαν, συνέρχεται στο πολιτειακό καπιτώλιο στο Λάνσινγκ.

Στο παρόν 102ο Νομοθετικό Σώμα του Μίσιγκαν, αμφότερα τα σώματα (Γερουσία και Βουλή), ελέγχονται υπό την πλειοψηφία των Δημοκρατικών, η οποία όμως είναι ισχνή.

 Μέλη και θητείες 

 Γερουσία του Μίσιγκαν 

Η Γερουσία του Μίσιγκαν, είναι το άνω νομοθετικό σώμα (άνω βουλή) του Μίσιγκαν. Τα 38 μέλη της (οι γερουσιαστές), εκλέγονται ανά τέσσερα χρόνια και υπηρετούν έως δύο τετραετείς θητείες (8 χρόνια), αντιπροσωπεύοντας τις μονοεδρικές εκλογικές περιφέρειες (από τις οποίες και εκλέγονται), των οποίων ο πληθυσμός κυμαίνεται από 212.400 έως 263.500 κατοίκους.

Σήμερα (από το 2023), την πλειοψηφία των εδρών της Γερουσίας του Μίσιγκαν, κατέχει το Δημοκρατικό Κόμμα, με 20 έδρες, ενώ την μειοψηφία των εδρών, το Ρεπουμπλικανικό Κόμμα, με 18 έδρες.

Ο Πρόεδρος της Γερουσίας, είναι ο εκάστοτε Αντικυβερνήτης του Μίσιγκαν, ο οποίος δεν είναι μέλος της Γερουσίας, και μπορεί να ψηφίσει και να δώσει την καθοριστική ψήφο, μόνο σε περιπτώσεις ισοψηφίας.

 Ηγεσία 
+Τρέχουσα Ηγεσία της Γερουσίας του ΜίσιγκανΑξίωμαΕικόναΚάτοχοςΚόμμαΚατοχή απόΠρόεδρος (Αντικυβερνήτης)102x102εσΓκέρλιν ΓκίλκριστΔημοκρατικό1 Ιανουαρίου 2019Αναπληρωτής Πρόεδρος Τζέρεμι ΜοςΔημοκρατικό11 Ιανουαρίου 2023Ηγέτης της ΠλειοψηφίαςΟυίνι ΜπρίνκςΔημοκρατικό1 Ιανουαρίου 2023Ηγέτης της Μειοψηφίας79x79εσΆρικ ΝέσμπιτΡεπουμπλικανικό 11 Ιανουαρίου 2023

 Βουλή των Αντιπροσώπων του Μίσιγκαν 

Η Βουλή των Αντιπροσώπων του Μίσιγκαν, είναι το κάτω νομοθετικό σώμα (κάτω βουλή) του Μίσιγκαν. Τα 110 μέλη της (οι Βουλευτές/Αντιπρόσωποι), εκλέγονται ανά δύο χρόνια, μαζί με τις εκλογές για την ομοσπονδιακή Βουλή των Αντιπροσώπων των ΗΠΑ, αντιπροσωπεύοντας τους κατοίκους των μονοεδρικών περιφερειών (εκ των οποίων εκλέγονται), που ο πληθυσμός τους κυμαίνεται από 77.000 έως 91.000 κατοίκους.

Σήμερα (από το 2023), την πλειοψηφία των εδρών της Βουλής των Αντιπροσώπων του Μίσιγκαν, κατέχει το Δημοκρατικό Κόμμα, με 56 έδρες, ενώ την μειοψηφία των εδρών, το Ρεπουμπλικανικό Κόμμα, με 54 έδρες.

Η Βουλή των Αντιπροσώπων, σε κάθε πρώτη συνεδρίαση (ανά δύο χρόνια), εκλέγει έναν από τα μέλη της, για το αξίωμα του Προέδρου της Βουλής των Αντιπροσώπων του Μίσιγκαν.

 Ηγεσία 
+Τρέχουσα Ηγεσία της Βουλής των Αντιπροσώπων του ΜίσιγκανΑξίωμαΚάτοχοςΚόμμαΚατοχή απόΠρόεδρος της ΒουλήςΤζο ΤέιτΔημοκρατικό11 Ιανουαρίου 2023Αναπληρώτρια ΠρόεδροςΛόρι ΠοχούτσκιΔημοκρατικό11 Ιανουαρίου 2023Ηγέτης της ΠλειοψηφίαςΑβραάμ ΑϊγιάςΔημοκρατικό11 Ιανουαρίου 2023Ηγέτης της ΜειοψηφίαςΜατ ΧολΡεπουμπλικανικό11 Ιανουαρίου 2023

 Δείτε επίσης 

 Μίσιγκαν
 Κατάλογος πολιτειακών νομοθετικών σωμάτων των ΗΠΑ
 Κυβερνήτης του Μίσιγκαν

 Παραπομπές 

Μισιγκαν
Κατηγορία:Μίσιγκαν